23.2.2023
SL
Uradni list Evropske unije
L 58/1527 PRIPRAVLJALNI UKREPI
POGLAVJE PA 01 — RAZISKAVE IN INOVACIJE (nadaljevanje) PA 01 22
(nadaljevanje)
PA 01 22 01
(nadaljevanje) Glavna predpostavka tega poziva je, da bo skupni pristop digitalnega področja in umetnosti pripomogel k spremembam naše miselnosti na poslovni, družbeni in individualni ravni.
Z umetnostjo in njeno zmožnostjo predstavljanja podatkov in ustvarjanja novih izkušenj (tudi z novimi digitalnimi tehnologijami, kot sta navidezna in nadgrajena resničnost) se lahko pomembno spremeni način, na katerega je mogoče z informacijami sprožiti spremembo vrednot in vedenja.
Pomemben je tudi vidik vključevanja skupnosti, kjer lahko digitalno področje in umetnost odigrata enako pomembno vlogo pri omogočanju skupnega zbiranja podatkov.
Umetnost lahko postavi pod vprašaj uveljavljene vzorce in tehnologijo požene do skrajnosti, s tem pa navsezadnje spodbudi ustvarjalne rešitve za cilje trajnostnega razvoja.
Ukrep bo med drugim temeljil na programu S+T+ARTS - inovacijah na stičišču znanosti, tehnologije in umetnosti.
GD CONNECT s programom STARTS spodbuja umetnost kot ploden element, ki pomaga digitalnim tehnologijam dosegati pozitivne rezultate za ljudi in okolje.
Ciljna publika: organizacije, ki delujejo na stičišču umetnosti s tehnologijo in ekologijo, tehnološke ustanove in končni uporabniki, ki so pripravljeni sodelovati z umetniki, umetniškimi ustanovami in fundacijami.
Opis dejavnosti: gostovanje umetnikov v industrijskih in tehnoloških ustanovah ter konkretne dejavnosti manjšega obsega, ki bi politikam in družbi pokazale nove možnosti (prek financiranja tretjih strani), razstave, razširjanje, dejavnosti ozaveščanja, izobraževalne dejavnosti.
PA 01 22 02
Pripravljalni ukrep - Evropska zagonska podjetja 2.0 - Dvig zagonskega gospodarstva Evrope na naslednjo raven s spoznanji, ki temeljijo na podatkih, opravljanjem raziskav in organizacijo dogodkov Številke (Diferencirana sredstva) Odobritve 2023
Odobritve 2022
Obveznosti
Plačila
p.m.
p.m.
Obveznosti
1 000 000
Realizacija 2021 Plačila
Obveznosti
Plačila
250 000
Opombe Te odobritve so namenjene kritju neporavnanih obveznosti iz preteklih let v okviru pripravljalnega ukrepa.
Platforma podpira oblikovanje politik na podlagi podatkov - na regionalni, nacionalni in evropski ravni z omogočanjem zaupanja vrednega vpogleda na makroravni v potencial rasti različnih ekosistemov zagonskih podjetij.
V preteklosti je že posredovala informacije, v prihodnosti pa bo pomembno orodje za spremljanje napredka, na primer pri uresničevanju ciljev iz nedavnega sporočila Komisije o digitalnem kompasu do leta 2030 (COM(2021) 118 final) in učinka standarda EU za zagonska podjetja, ki ga je doslej sprejelo 25 držav članic.
Z nadaljnjim projektom „Evropska zagonska podjetja 2.0“ bi se podprla konsolidacija platforme in njen prehod v samovzdržen vir, ki bi bil srednje- in dolgoročno na voljo oblikovalcem politik ter drugim zasebnim in javnim imetnikom tehnoloških ekosistemov.
Zagonska in hitro rastoča podjetja so ključnega pomena za evropsko gospodarstvo in družbo v prihodnosti.
Pomembno prispevajo k novim in kakovostnim delovnim mestom ter so daleč najhitreje rastoč in najodpornejši ponudnik delovnih mest z 10-odstotno vsakoletno rastjo.
Dva milijona ljudi je zdaj zaposlenih v tehnoloških zagonskih podjetjih po vsej Evropi, to število pa naj bi se do leta 2025 povečalo na 3,2 milijona.
Zagonska in hitro rastoča podjetja so dokazano sposobna razviti prelomne inovacije v odziv na dejanske potrebe, prav tako pa ustvarjajo nova delovna mesta in vzpostavljajo sinergije z močnimi tradicionalnimi industrijskimi panogami v Evropi.
Ne sme se podcenjevati vloge, ki jo lahko imajo zagonska podjetja pri okrevanju po sedanji krizi ter pri pospeševanju zelene in digitalne preobrazbe.